Op pad deur Betlehem gee ’n geheelbeeld van die Bybel en die Bybelse boodskap deur elke Bybelboek te bestudeer. Engela Linde sluit ook inligting uit haar navorsing van buite-Bybelse bronne in wat die Bybelstudies interessant en relevant maak. Elke oordenking begin met ’n teksvers, eindig met ’n kort gebed en is in grootdrukformaat.
Linde is ’n predikantsvrou en skrywer met ’n meestersgraad in Afrikaanse letterkunde. Benewens haar eie skryfwerk het Linde skryfonderrig gegee, as verhaleredakteur by ’n tydskrif en as redakteur by ’n Pretoriase uitgewer gewerk. Sy woon teen die Magaliesberg, van waar sy ’n voltydse skryfkantoor bedryf.